**Házasságkötés**

Időpont foglalása szükséges telefonon, vagy e-mailben.

A Polgári Törvénykönyv alapján csak az a házasság érvényes, amelyet egy férfi és egy nő köt egymással anyakönyvvezető előtt. Magyar és külföldi állampolgárok Magyarországon lakóhelytől függetlenül bármelyik anyakönyvi hivatalban házasságot köthetnek. Ez iránti szándékukat a tervezett házasságkötés helye szerinti anyakönyvvezetőnél kell bejelenteniük.

**Házassági szándék bejelentés időpontfoglalással:**

Magyar állampolgárok esetén mindkét fél részéről az alábbiak szükségesek:

a házasulók együttes, egyidejű személyes megjelenése

* személyazonosságot és állampolgárságot igazoló érvényes okmány (személyi igazolvány vagy útlevél)
* lakcímkártya
* születési anyakönyvi kivonat (ha nem áll rendelkezésre, a házassági szándékot indító anyakönyvvezető keresi meg a születés helyét a szándékbejelentés során)
* elvált, özvegy fél családi állapotát igazoló záradékolt házassági kivonata, vagy eredeti, jogerős válásról szóló ítélete

A házasságkötési szándék bejelentéséről, a bemutatott okiratokról és egyéb nyilatkozatokról az anyakönyvvezető jegyzőkönyvet készít, egyben vizsgálja a házasságkötés törvényi feltételeinek fennállását.

A házasságkötést 30 napos várakozási idő előzi meg, tehát a házassági szándék bejelentése után leghamarabb a 31. napra lehet kitűzni a házasságkötést.

A házasságkötés a hivatali helyiségben és hivatali munkaidőben díjmentes. A hivatali munkaidőn, illetve hivatali helyiségen kívül tartott házasságkötés esetén díjat kell fizetni. A díjat az anyakönyvi eljárásról szóló 2010. évi I. törvény 96.§-ában kapott felhatalmazás alapján alkotott, Martonvásár Város Önkormányzata Képviselő-testületének 18/2017 (VI.28.) önkormányzati rendelete tartalmazza. Hatályos: 2017.07.27-tól.

Fenti tájékoztató magyar állampolgárok házasságkötésére vonatkozik.

*Külföldi állampolgár házasságkötése esetén keressék fel telefonon az anyakönyvvezetőt.*

**Magyar állampolgár külföldön történő házasságkötése:**

Aki külföldön kíván házasságot kötni, annak feltételeiről és a becsatolandó okiratokról kizárólag a házasságot majd megkötő hatóság tud felvilágosítást adni. Ha az adott állam anyakönyvvezetője tanúsítvány bemutatását kéri a házasságkötéshez, keresse meg az adott államban működő magyar külképviseletet, amely igazolást adhat arról, hogy Magyarország 2013. március 1. óta nem állít ki tanúsítványt.